ಇಂದು ಆರ್ ಸಿ ಬಿ ಮತ್ತು ಕೆ ಕೆ ಆರ್ ನಡುವೆ ಹಣಾಹಣಿ ಇಂದು ಸಂಜೆ ೭.೩೦ಕ್ಕೆ ಶೇಖ್ ಜಯೇದ್ ಸ್ಟೇಡಿಯಂ ನಲ್ಲಿ ೩೯ನೇ ಪಂದ್ಯ ಆರ್ ಸಿ ಬಿ ಮತ್ತು ಕೆ ಕೆ ಆರ್ ನಡುವೆ ನಡೆಯಲಿದೆ. ಆರ್ ಸಿ ಬಿ ಆಡಿರುವ ೯ ಪಂದ್ಯಗಳಲ್ಲಿ ೬ ಗೆದ್ದಿದೆ. ಕೆ ಕೆ ಆರ್ ೯ ರಲ್ಲಿ ೫ ಅನ್ನು ಗೆದ್ದಿದೆ. ಎರಡೂ ತಂಡಗಳು ಆಡಿರುವ ಕಡೆಯ ಪಂದ್ಯಗಳನ್ನು ಗೆದ್ದಿದ್ದರೂ, ಈ ಪಂದ್ಯದಲ್ಲಿ ಬೆಂಗಳೂರು ತಂಡ ಗೆಲ್ಲುವ ಫೇವರೇಟ್ ಆಗಿದೆ. ಆರ್ ಸಿ ಬಿ ಬ್ಯಾಟಿಂಗ್ ಗೆ ಬಂದರೆ ಓಪನರ್ ಗಳಾದ ಫಿಂಚ್ ಮತ್ತು ಪಡಿಕ್ಕಲ್ ಇನ್ನೂ ಉತ್ತಮ ಆರಂಭ ಕೊಡಬಹುದು. ನಾಯಕ ಕೊಹ್ಲಿ ಮತ್ತು ಎ ಬಿ ಡಿ ಯಂತೂ ಅದ್ಭುತ ಫಾರ್ಮ್ ನಲ್ಲಿದ್ದಾರೆ. ಇವರನ್ನು ಬಿಟ್ಟರೆ ಮಧ್ಯಮ ಕ್ರಮಾಂಕದಲ್ಲಿ ಆಲ್ ರೌಂಡರ್ ಕ್ರಿಸ್ ಮೋರಿಸ್ ಮಾತ್ರ ಬ್ಯಾಟಿಂಗ್ ಮತ್ತು ಬೌಲಿಂಗ್ ನಲ್ಲಿ ಸ್ಥಿರ ಪ್ರದರ್ಶನ ನೀಡುತ್ತಿದ್ದಾರೆ. ಆರ್ ಸಿ ಬಿ ಗೆ ಮಧ್ಯಮ ಕ್ರಮಾಂಕದ ವೈಫಲ್ಯ ತಲೆ ನೋವಾಗಿದೆ. ಬೌಲಿಂಗ್ ನಲ್ಲಿ ಚಾಹಾಲ್ ಮತ್ತು ಸುಂದರ್ ಬಿಟ್ಟರೆ ಉಳಿದವರು ಕೊಂಚ ದುಬಾರಿಯಾಗಿದ್ದಾರೆ. ಇನ್ನು ಕೆ ಕೆ ಆರ್ ಪರ ಕಾರ್ತಿಕ್ ನಾಯಕತ್ವ ಹಸ್ತಾಂತರಿಸಿದ ಮೇಲೆ ಬ್ಯಾಟಿಂಗ್ ನಲ್ಲಿ ಕೊಂಚ ಉತ್ತಮ ಪ್ರದರ್ಶನ ನೀಡುತ್ತಿದ್ದಾರೆ. ತ್ರಿಪಾಟಿ ಹಾಗು ಗಿಲ್ ರದ್ದು ಸ್ಥಿರ ಪ್ರದರ್ಶನದ ಕೊರತೆ ಇದೆ . ನಾಯಕ ಮಾರ್ಗನ್ ಮಾತ್ರ ಅದ್ಬುತ ಫಾರ್ಮ್ ನಲ್ಲಿದ್ದಾರೆ. ರುಸ್ಸೇಲ್ ಯಾಕೋ ಫಾರ್ಮ್ ನಲ್ಲಿದ್ದಂತೆ ಕಾಣುತ್ತಿಲ್ಲ. ಕಳೆದ ಪಂದ್ಯದಲ್ಲಿ ಬೌಲಿಂಗ್ ನಲ್ಲಿ ಅದ್ಭುತ ಪ್ರದರ್ಶನ ನೀಡಿದ ಲಾಕಿ, ಬೆಂಗಳೂರಿಗೆ ಮುಳುವಾಗಬಹುದು. ಇನ್ನು ಕುಮ್ಮಿನ್ಸ್ ಕೂಡ ಅಂದುಕೊಂಡಂತೆ ಬೌಲಿಂಗ್ ಪ್ರದರ್ಶನ ನೀಡುತ್ತಿಲ್ಲ. ಒಟ್ಟಾರೆ ಈ ಪಂದ್ಯದ ಫೇವರೇಟ್ ಆರ್ ಸಿ ಬಿ ನೇ ಆದರೂ, ಕೆ ಕೆ ಆರ್ ಕೂಡ ತಿರುಗಿ ಬೀಳಬಲ್ಲದು.